### | | | | --- | --- | | | | | --- | | **Byråd** 29. marts 2016 Sagsnr. 710-2016-7118 Dok.nr. 710-2016-128917 Sagsbehandler DPJBOJ | | 48.                 Ansøgning om kommunegaranti for lån i KommuneKredit fra [adresse]. - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Bek. om kommunernes låntagning og meddelelse af garantier m.v., Varmeforsyningsloven og EU´s statsstøtteregler |

###

**SAGENS INDHOLD**

Byrådet skal i denne sag tage stilling til
en ansøgning fra [adresse]. om kommunegaranti til optagelse
af en byggekredit på 4,25 mio. kr.

Byggekreditten skal finansiere 50 % af etableringen af
transmissionsledningen fra [adresse] til Hinnerup. [adresse] finansierer
de øvrige 50 % af ledningen. Der henvises til sag på Byrådets dagsorden
vedrørende ansøgning fra [adresse].

Der søges ligeledes om kommunegaranti til efterfølgende
optagelse af lån til indfrielse af byggekreditten, når anlægsarbejdet er
afsluttet. Byggekreditten konverteres ved anlægsarbejdets afslutning til et
fastforrentet aftalelån med en løbetid på 20 år. Anlægsarbejdet forventes
afsluttet efterår 2016.

**VURDERING**

Varmeforsyningsloven giver kommuner hjemmel
til at give garanti for lån optaget af varmeværker. I henhold til lånebekendtgørelsen
henregnes lånet til kommunens låntagning. Da der er automatisk låneadgang til
den nævnte investering, kan Favrskov Kommune stille den ansøgte kommunegaranti
uden fradrag i kommunens låneramme og uden deponering.

Byrådet besluttede i oktober 2015, at der ved
garantistillelse for forsyningsvirksomheder opkræves en årlig garantiprovision
med den tilføjelse, at den årlige garantiprovision nedsættes, hvis en kommende
afklaring af lovgrundlaget giver mulighed for at opkræve en lavere provision.

Job og Økonomi har gennemgået det konkrete anlægsprojekt, Hinnerup
Fjernvarmes regnskaber og budget, Energitilsynets prisstatistikker for
sammenligning af priser med værker i området og på landsplan og udviklingen af
Hinnerup Fjernvarmes priser de seneste år. Det vurderes på baggrund heraf, at
kommunens risiko ved at give garantien til [adresse] er lav.

[adresse] størrelse afhænger af, hvilken
kreditvurdering virksomheden kan opnå. Virksomheder med en stærk betalingsevne,
som kan opnå en kreditvurdering på A-niveau, skal i henhold til EU’s
statsstøtteregler som minimum opkræves en årlig garantiprovision på mellem 0,40
% og 0,55 %.

Job og Økonomi vurderer på den baggrund, at den årlige
garantiprovision, der opkræves i forbindelse med kommunegarantien på 4,25 mio.
kr., bør udgøre 0,40 % af restgælden på lånet ultimo regnskabsåret. Det
foreslås, at der først opkræves årlig garantiprovision på 0,40 %, når den
endelige finansiering foretages efter anlægsarbejdet er afsluttet.

[adresse] vurderer, at investeringen ikke forventes
at påvirke taksterne for Hinnerup Fjernvarmes forbrugere. Herudover kan Job og
Økonomi oplyse, at Hinnerup Fjernvarmes priser er lave i sammenligning med
øvrige fjernvarmeselskaber i [adresse] og på landsplan.

Projektet vedrørende etableringen af en
transmissionsledning blev godkendt på møde i Teknik- og Miljøudvalget 11.
januar 2016. Favrskov Kommunes godkendelse af projektforslaget og ansøgning om
kommunegaranti er betinget af:

· At der er opnået tilladelse fra Banedanmark til krydsning af
jernbanen.

· At der er opnået tilladelse fra Naturstyrelsen til, at der må
arbejdes i fredskovområde. Tilladelse er givet. Klagefristen er 4 uger efter
12. februar 2016.

· At der ikke er kommet indsigelser fra de berørte lodsejere i
høringsperioden, som man vil imødekomme.

· At godkendelsen af projektforslaget bortfalder, hvis
gennemførelsen af projektet ikke er påbegyndt senest 3 år efter godkendelsen.

**ØKONOMI**

[adresse] har indhentet tilbud fra KommuneKredit
på byggekreditten. Der ønskes optaget en byggekredit i KommuneKredit med
variabel rente. Renten udgjorde på tidspunktet for tilbuddet 0,05 % p.a.

[adresse] påtager sig en garantiforpligtelse for
byggekredit på 4,25 mio. kr., og efter anlægsarbejdet er afsluttet for lån på
4,25 mio. kr. til indfrielse af byggekreditten.

En årlig garantiprovision på 0,40 % af restgælden på lånet
vil det første år medføre en udgift til fjernvarmeselskabet på ca. 17.000 kr.
Den årlige udgift vil falde i takt med, at der afdrages på lånet.

[adresse] har indhentet tilbud fra KommuneKredit
på den endelige finansiering. Der ønskes optaget et fastforrentet aftalelån med
løbetid på 20 år. Renten udgjorde på tidspunktet for tilbuddet 1,67 % p.a.

**INDSTILLING**

Direktøren for Job og Økonomi indstiller
til Byrådet:

1. At godkende ansøgningen fra [adresse].,
idet Favrskov Kommune stiller kommunegaranti for en byggekredit på 4,25 mio.
kr. optaget i KommuneKredit.

2. At godkende ansøgningen om kommunegaranti til konvertering af
byggekreditten til et 20-årigt fastforrentet aftalelån på 4,25 mio. kr. optaget
i KommuneKredit.

3. At kommunegarantien er betinget af, at projektforslaget kan gennemføres.

4. At der opkræves en årlig garantiprovision af restgælden ultimo
regnskabsåret på 0,4 % på den endelige finansiering.

5. At den årlige garantiprovision vedrørende lånet nedsættes, hvis en
kommende afklaring af lovgrundlaget giver mulighed for at opkræve en lavere
provision.

**BESLUTNING**

***Økonomiudvalget, 15. marts 2016:***

Fraværende:Tejs Nilsson

Indstilles godkendt.

**Bilag**

|  |  |
| --- | --- |
| Ansøgning om kommunegaranti fra [adresse] 01.02.16 | 710-2016-86836 |